สอบถามครับ ผมเป็นฝีที่อัณฑะ มาประมาณ 6 เดือน สลับกันเป็นพอข้างซ้ายหายก็เป็นข้างขวาทานยาแก้อักเสบก็ยังไม่หาย อยากสอบถามว่าถ้าทำการผ่าตัดจะหายขาดไหม แล้วค่าใช้จ่ายประมาณเท่าไร ผมได้สิทธิเบิกได้ครับ แต่ต้องสำรองจ่ายก่อน
สวัสดีค่ะการมีฝีที่บริเวณเยื่อบุอวัยวะเพศนั้น หากเป็นการติดเชื้อกลุ่มแบคทีเรียซึ่งเป็นเชื้อก่อโรคส่วนใหญ่ ควรจะรักษาด้วยยาฆ่าเชื้อที่ตรงกับโรค ร่วมกับกรีดระบายหนองด้วย หากยาฆ่าเชื้ออย่างเดียวไม่ได้ผล หรือไม่ค่อยตอบสนองไม่จำเป็นต้องผ่าตัดกรีดระบายในทุกราย หากอาการเป็นไม่มาก แนะนำการใช้ยาฆ่าเชื้อภายใต้การดูแลของแพทย์ดูก่อน ถ้าเป็นยาฆ่าเชื้ออย่างเดียว ค่าใช้จ่ายอาจจะไม่ได้มากนัก แต่ถ้ามีการกรีดระบายหนองซึ่งเป็นหัตถการอาจมีค่าใช้จ่ายประมาณหลักพันบาทขึ้นไปได้ในระหว่างนี้งดการมีเพศสัมพันธ์ ใช้น้ำเปล่าสะอาดล้างภายนอก ไม่ไปแกะเกาบริเวณที่เป็น รับประทานยาแก้ปวดเพื่อบรรเทาอาการได้